**NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2017-01-24 Nr. TAR1-9

Posėdis įvyko 2017-01-12 09:00 val.

Posėdis neįvyko kvorumo nebuvo.

Posėdžio pirmininkas Inga Aksamitauskaitė-Bružienė

Posėdžio sekretorius Jurgita Šekštėnienė.

Dalyvavo: Virginija Kairienė, Jurgita Činauskaitė-Citiner, Aldona Marija Gedvilienė, Raimonda Mažonienė, Renolda Senavaitienė, Diana Stankaitienė, Alfonsas Vildžiūnas, Liudvika Kuzminčiūtė.

DARBOTVARKĖ:

1. Dėl NVO tarybos nuostatų keitimo.

2. Dėl NVO duomenų bazės sudarymo.

3. Dėl pasiūlymų Materialinės paramos teikimo tvarkai.

4. Dėl NVO tarybos veiklos ataskaitos.

5. Einamieji klausimai.

1. SVARSTYTA. Dėl NVO tarybos nuostatų keitimo.

Liudvika Kuzminčiūtė pristatė NVO tarybos nariams Klaipėdos miesto Nevyriausybinių organizacijų tarybos nuostatų keitimo esama situacija. Šiuo metu nuostatų keitimas yra perduotas Klaipėdos miesto savivaldybės sekretoriatui. Planuojama, kad Klaipėdos miesto Nevyriausybinių organizacijų tarybos nuostatai bus patvirtinti 2017 m. vasario mėnesį. Aptarė, kaip geriau būtų suskirstyti į grupės NVO bazę ir ją paskelbti [www.klaipeda.lt](http://www.klaipeda.lt) tinklapyje. Tai pat pasikviesti iš Viešųjų skyriaus specialistą, kuris paviešintų visą informaciją.

NUTARTA:

Informacija išklausyta.

2. SVARSTYTA. Dėl NVO duomenų bazės sudarymo.

Renolda Senovaitienė pasiūlė paskelbti miesto dienraščiuose ir savivaldybės portale kvietimą Klaipėdos NVO registruotis bendrai NVO bazei (pageidautina, kad kvietimas būtų publikuojamas matomiausioje vietoje kuo ilgesnį laiko tarpą). Užsiimti nevyriausybinio sektoriaus patalpų klausimo sprendimu. (Klaipėdos NVO tarybos veiklos plane buvo numatyta ieškoti konkretaus sprendimo bendrų, NVO sritims reikalingų veiklai, patalpų suteikimo galimybių). Pasikviesti į posėdį iš Turto skyriaus atstovą (pageidautina vedėją), kuris pateiktų visas tuščias Klaipėdos miesto savivaldybės patalpas apibūdinti padėtį mieste esančių tuščių, nenaudojamų patalpų tema.

Tai pat pasiūlė idėjas efektyviam patalpų panaudojimui:

- Sukurti savanorišką NVO valdomų patalpų duomenų bazę, kurioje organizacijos savanoriškai skelbtų informaciją apie valdomas patalpas, galimybes jas nuomotis ar naudotis neatlygintinai;

- Kurti daugiafunkcinius bendruomenės centrus, kuriuose veiklą galėtų vykdyti daug skirtingų organizacijų;

- Skatinti bendradarbiavimą tarp savivaldybės biudžetinių ir viešųjų įstaigų bei NVO leidžiant NVO naudotis savivaldybių įstaigų valdomomis patalpomis pasirašius bendradarbiavimo sutartį;

- Skelbti informaciją apie laisvas savivaldybės valdomas patalpas, skelbiant konkursus patalpų nuomai numatyti specialius reikalavimus NVO.

Siūlė priimti miesto savivaldybės ir NVO bendradarbiavimo programą (kitų miestų pavyzdžiu).

<http://edem.siauliai.lt/Siauliu-miesto-nevyriausybines-organizacijos646198#bprog>

NUTARTA:

Informacija išklausyta.

3. SVARSTYTA. Dėl pasiūlymų Materialinės paramos teikimo tvarkai.

Dianos Stankaitienės klausimas pasiūlytas įtraukti į 2017 m. veiklos planą.

NUTARTA:

Informacija išklausyta.

4. Dėl NVO tarybos veiklos ataskaitos.

Pirmininkė 2016 m. veiklos atskaitą buvo persiuntus visiems tarybos nariams susipažinti. Aptarimo metu pastabų nebuvo.

NUTARTA:

Informacija išklausyta

5. Einamieji klausimai.

Alfonsas Vildžiūnas pasiūlė pasikviesti Irena Šakalienę dėl bendruomenės programos, kurioje buvo žadama paruošti automobiliams stovėjimo aikšteles papildomas, bet deja kol kas to nėra padaryta.

Raimonda Mažonienė pasiūlė 2017 m. veiklos planą įtraukti išvažiuojamuosius posėdžius.

Inga Aksamitauskaitė-Bružienė priminė tarybos nariams, kad sekantis posėdis planuojamas 2017 m. vasario 9 d. 9:00 val.

NUTARTA:

Informacija išklausyta.

Posėdžio pabaiga 10:15 val.

|  |  |
| --- | --- |
| Posėdžio pirmininkė  Sekretorius | Inga Aksamitauskaitė-Bružienė |
| Jurgita Šekštėnienė | |